als_Latn dik_Latn sag_Latn
Lëvizja BESA nuk do të jetë pjesë e Qeverisë dhe do të jetë opozitë konstruktive. Kështu deklaroi në konferencë për mediat kryetari i saj Bilall Kasami i cili tha se pas negociatave me LSDM-në, Zoran Zaev nuk ka pranuar të nënshkruaj kontratë me shkrim për realizimin e kërkesave të shqiptarëve.
“Përkitazi me këtë Lëvizja BESA e njofton opinionin se ajo nuk do të jetë pjesë e qeverisë së ardhshme, për arsye se mandatari për formimin e qeverisë nuk ishte i gatshëm t’i pranojë parimet e bashkëqeverisjes me Lëvizjen BESA dhe për ato të nënshkruajë kontratë me shkrim. Sidoqoftë, Lëvizja BESA do të vazhdojë të mbetet një faktor konstruktiv politik në Maqedoni, duke u bërë gardian i interesave shqiptare, por edhe i interesave të të gjithë shqiptarëve në vend”, deklaroi Bilall Kasami, kryetar I Lëvizjes BESA.
Kryetari i Lëvizjes Besa Bilall Kasami informoi opinionin se BESA, pavarësisht se do të jetë parti opozitare, ajo do të mbështesë çdo nismë në interes të veçantë shqiptar dhe shtetëror për implementimin e reformave të nevojshme në të ardhmen. Kasami tha se Besa gjithmonë do t’i ketë dyert e hapura për këdo që i synon parime e saj. I pyetur nga gazetarët nëse do të votojnë pro Qeverisë, në të cilën BDI ka propozuar ministra që kanë qenë pjesë e përgjimeve, Kasami tha se për këtë do të marrin vendim pasi propozimet të zyrtarizohen në Kuvend.
“Nëse Zoran Zaev mendon se mund të bëjë një qeveri reformatore, me persona të cilët janë të propozuar nga BDI, ne dyshojmë se reformat mund të bëhen me njerëz të tillë. I mbetet atij si mandatar, ndërsa propozimi jonë mbetet kur do të bëhet ky propozim zyrtar në Parlament komplet kabineti qeveritar dhe programi qeveritar të vlerësojmë përfundimisht për votën tonë në Parlament”, shtoi më tej ai.
Kasami nënvizoi se mburren që BESA ishte pjesë e gjithë procesit për rrëzimin e regjimit Gruevski-Ahmeti por se detyra e tyre akoma nuk ka përfunduar. Sipas tij, duke mbetur konsistente parimeve të saj, BESA dëshmon se ajo mbetet në anën e shqiptarëve dhe të qytetarëve të tjerë,dhe se janë të bindur se votuesi shumë shpejt do ta vërejë këtë qëndrim parimor.
Mefail Ismaili /SHENJA/
Kasami: Do të mbështesim çdo nismë për të mirën… by tvshenjaofficial
als_Latn als_Latn als_Latn als_Latn als_Latn zsm_Latn als_Latn